Ohjelman ovat mahdollistaneet järjestön kumppanit ja ystävät.
VALTAKUNNAN MANDAATTI: JULISTAA EVANKELIUMIA
EVANKELISTA NATHAN MORRIS
LUNASTUS. NYT ON KOITTANUT -
SADONKORJUUN AIKA.
PELASTUS. HÄNEN KIRKKAUTENSA LOISTAA -
KAIKILLE KANSOILLE.
VAPAUS KAIKILLE SUKUPOLVILLE.
Tulossa: -
Pyhän Hengen työtä on, -
että näytämme ja kuulostamme Jeesukselta.
Mitä enemmän lisään Häneen, sitä vähemmän pystyn näkemään Hänet.
Jumalan voima ei ole rajoitettu.
Meidän pitää vain rukoilla ja uskoa Sanaan.
Oot Vapahtajani, Ystäväni
Sä oot
Hei ja tervetuloa! Olen evankelista Nathan Morris.
Luvassa on paljon hienoja juttuja.
Vieraana on Eric Gilmour.
Hän tuo ilmestystä Jumalan sydämeltä.
Kuulette myös todistuksia ympäri maailmaa.
Jumala vuodattaa Henkeään.
Ensin Uskon puhetta.
Uskon, että se siunaa elämääsi ja tuo ilmestystä.
Lopuksi rukoilen kanssanne ja uskon ihmeeseenne.
KYSYMYKSIÄ ELÄMÄSTÄ
VASTAUKSIA ELÄMISEEN
USKON PUHETTA
Gal. 5:22:ssa kerrotaan, että Hengen hedelmä on rakkaus, ilo, rauha, -
pitkämielisyys, ystävällisyys, hyvyys, uskollisuus, sävyisyys ja itsehillintä.
Se on Jumalan Hengen hedelmä meissä.
Tämäkään hedelmä ei kehity hetkessä.
Sitä ei voi nauttia saman tien.
Ensin hedelmän siementä pitää vaalia ja kastella.
Tämänkin puun kasvaminen kestää. Pitää antautua Jumalan Hengelle, -
jotta Hengen hedelmä tulee näkyviin elämässämme.
Monesti matkan edetessä liha alkaa vastustaa -
Hengen työtä elämässämme.
Ihan kuin luonnossa, hengellinen kasvu vie aikaa.
Apostoli Paavali kirjoitti korinttolaisille: -
"Juotin teille maitoa enkä antanut vahvaa ruokaa, -
sillä sitä te ette olisi kestäneet[,] sillä te olette yhä lihallisia."
Uskon, että Herra haluaa osoittaa, -
että elämässäsi on syntymässä uusi hedelmä, kun vaellat uskossa.
Hengen hedelmä ei tule luonnollisesti.
Rehellisesti sanottuna en aina ole kärsivällinen, -
pitkämielinen tai kovin ystävällinen. Mutta olen oppinut, -
että kun vaellan lähellä Pyhää Henkeä, Hän kasvattaa minua, -
jotta opin antautumaan Hänelle -
enkä anna lihallisten himojen olla elämäni hedelmä.
Se on merkki Pyhän Hengen työstä.
Hän muuttaa meitä sisäisesti.
Hengen ulkoinen hedelmä saa alkunsa sydämen muutoksesta.
Kun annat Hänen muuttaa ja pehmittää sydäntäsi -
ja tehdä sinusta astian, Pyhä Henki alkaa johtaa meitä syvemmälle.
Hän saa meidät omaksumaan Jeesuksen luonteen.
Pyhän Hengen työtä on, -
että me näytämme ja kuulostamme Jeesukselta -
ja vaellamme kuin Jeesus.
Tätä Jumala todella tahtoo elämältämme.
Miten meitä muutetaan Jeesuksen kaltaisuuteen?
Jeesus oli niin rakastava että kohtasi muiden hyljeksimiä, -
niin iloinen että rukoili ennen ristiä, että meillä olisi Hänen ilonsa, -
niin ison rauhan omaava että suostui hakattavaksi ja ristille, -
niin kärsivällinen että jaksoi ymmärtämättömiä opetuslapsia, -
niin ystävällinen että pysähtyili väsyneenäkin kohtaamaan ihmisiä, -
niin hyvä että paransi ihmisiä saamatta edes kiitosta, -
niin uskollinen että rakasti Pietaria, vaikka tämä kielsi Hänet, -
niin sävyisä että pelasti naisen vihollisten kynsistä -
ja sanoi, että älä enää syntiä tee, -
niin itsensä hillitsevä ettei koskaan tehnyt syntiä.
Tulkoot nämä Hengen hedelmät näkyviin elämässämme, -
niin että meitä katsoessaan ihmiset näkevät Jeesuksen.
KÄY KOTISIVUILLAMME SHAKETHENATIONS.COM.
Valmiina. Viisi, neljä, kolme, kaksi.
KASVOKKAIN
Tervetuloa Kasvokkain-osioon.
Vieraana on ystäväni ja mahtava Jumalan mies Eric Gilmour, -
Sonship Intl. -järjestön perustaja ja johtaja. Tervetuloa.
Kiitos, että tulit ohjelmaan.
Olemme tässä jo jutelleet. Se on ollut mahtavaa.
Tunnen nyt Herran läsnäolon.
Mieleeni tuli raamatunpaikka. Se voisi olla keskustelumme teema.
Tiedän, että menet siihen syvällisesti. Mainitsit aiemmin, -
että kaikki, mitä Jumala rakastaa, tuotiin julki Jeesuksessa.
Hän on kaikki. Hän on Poika.
Tämän jakeen tuntevat kaikki.
"Alussa oli Sana. Sana oli Jumalan luona, ja Sana oli Jumala.
Hän oli alussa Jumalan luona. Kaikki on syntynyt hänen kauttaan.
Ilman häntä ei ole syntynyt mitään, mikä syntynyt on. Hänessä oli elämä, -
ja elämä oli ihmisten valo.
Valo loistaa pimeydessä, eikä pimeys ole saanut sitä valtaansa."
Alusta loppuun Raamattu osoittaa yhteen ja ainoaan, Jeesukseen.
Jatka vain.
Tätä kirjoitettiin 600―1 200 vuotta, jotta voitiin sanoa kaksi sanaa: -
Minun Poikani.
Hän on joka rivillä. - Niin on.
Luomiskertomuksesta Ilmestyskirjaan, ja myös rivien välissä. Hän on Sana.
Washingtonissa on taideteos, jossa on kirjoitettuna perustuslaki.
Kauempaa siinä näkyy George Washingtonin kasvot.
En tiennytkään. - Joo. Sama juttu Raamatussa.
Se kertoo yhdestä miehestä.
Kirjeissäkin tärkeintä on se, että ne viittaavat elävään Persoonaan, -
Jumalan Poikaan. Kol. kirjeessä Häntä sanotaan rakkaaksi Pojaksi.
Isä rakastaa Jeesusta niin, -
että Jumalan sydän on Kristuksessa ja Kristuksen sydän Jumalassa.
He ovat yhtä. He huolehtivat vain siitä, mitä heistä toinen ajattelee.
Olen nähnyt hiljattain, -
että Jeesus usein unohtuu kaiken muun hössötyksen keskellä.
Mutta jos näemme Hänet ainoana elämänä, -
hoksaamme, että ilman Häntä vireäkin uskonnollisuus on kuollutta.
Hän tekee siitä elävän.
Kun ajattelen Raamattua, -
monet ovat lukeneet Jumalan Sanaa ja monet teologit ovat tutkineet sitä -
näkemättä kuitenkaan, kenestä se on oikeasti kirjoitettu.
Syy on se, että ihmisviisaudella ei pysty näkemään Herraa.
Kerropa tästä näkemisestä.
Pyhän Hengen täytyy näyttää meille Hänet.
Hän näyttää Hänet Sanassa, mutta monesti emme huomaa.
Samaa mieltä. Jotkut toivovat saavansa kiinni paranemisesta, -
viisaudesta, neuvosta ja menestyksestä -
tajuamatta, että se kaikki on Jeesuksen Persoonassa.
Kysymys ei ole siitä, mitä ajattelet mistäkin liikkeestä tai opetuksesta, -
vaan siitä, mitä ajattelet Jeesuksesta. Oletko nähnyt ja kokenut Hänet?
Muuten totuus, olipa se miten täydellinen tahansa, ei ole totuus.
Me etsimme totuuksia, -
mutta Jumala pyrkii ilmentämään Jeesusta, joka on totuus.
Huomaan aina vain selvemmin, mitä kauemmin vaellan Herran kanssa, -
että Jumalaa kiinnostaa vain Jeesus. Hänessä on Jumalan huomio.
Ellei Hän ole asian ytimessä ja juuressa, -
kuten olet viime aikoina saarnannut yhteydestä ja katseesta Häneen.
Katse kiinnitettynä Häneen. - Niin. Siitä kaikki alkaa virrata.
Mieleeni tuli raamatunpaikka Ilmestyskirjasta.
Herra sanoo, että teillä on kaikkea, -
mutta olette sokeita, alastomia ja kurjia.
"Olette sokeita minulle. Olette kadottaneet ensirakkautenne."
"Ostakaa minulta silmävoidetta, että näkisitte."
Miten Jeesuksen kasvoille sokaistutaan?
Miten uskonto sokaisee meitä?
Kerropa ensirakkauden uudelleen sytyttämisestä -
ja Jeesuksen löytämisestä.
Omasta puolestani voin sanoa, -
että lakkaan näkemästä Hänet, kun lisään Häneen asioita.
Mitä enemmän lisäyksiä, sitä vähemmän näkee.
Jos pysyn kiinnittyneenä Häneen ja vain Häneen, -
olen yksinkertaisuudessa ja levossa.
Mitä enemmän lisään Häneen, sitä vähemmän pystyn näkemään Hänet.
Se on Paavalin huuto: "En halua tuntea mitään muuta kuin Kristuksen."
"Ja Hänet ristiinnaulittuna." - Paavali pelkäsi, -
että he lisäisivät Jeesuksen yksinkertaisuuteen.
Se oli perusteltu pelko. "Älkää lisätkö Jeesukseen mitään." 2. Kor. 11:3.
Paavali halusi tuntea vain yhden, Kristuksen Jeesuksen.
Kaikki ylimääräinen, vaikka olisikin hyvää, -
vie usein katseemme ja huomiomme pois Hänestä.
Tajusin yhtenä päivänä, että suurin synti -
on antaa Hänen ansaitsemansa huomio alempiarvoisille asioille.
Sano uudestaan.
Suurin synti on antaa Hänen ansaitsemansa huomio -
alempiarvoisille asioille.
Voimallista.
Tahdon puhua nyt siitä, -
että rakastamme Herraa ja olemme kiireisiä Hänen työssään -
ja teemme suuria Herran puolesta.
Mutta siihenkin voi joskus uppoutua niin, että Jeesus unohtuu, -
varsinkin jos teemme asioita Hänen puolestaan emmekä Hänelle.
Aivan. Täydellinen esimerkki on Efeso.
He olivat uurastaneet kaiken kärsimyksen keskelläkin.
He osasivat erottaa väärät opettajat.
He pysyttelivät erossa synnistä. Eivät voineet sietää pahuutta, sanoo Sana.
Meille nämä kolme edustavat menestystä kristillisessä elämässä.
Mutta Jeesus sanoi: "Mutta olette lakanneet rakastamasta minua."
"Ja ellette käänny ja palaa rakastamaan minua, -
otan teiltä sen, minkä luulette omistavanne. Lampunjalan."
Se on tärkeää. Jeesus ei leikittele.
Ellei Hän saa sydäntä, Hän ei saa, mitä Hän halusi.
Jeesukselle rakkaus on kaikki tai ei mitään.
Ellei ole rakkautta ja kokosydämistä antautumista, -
tekomme ovat arvottomia. G. Campbell Morgan sanoi: -
"Touhotus kuninkaan palveluksessa ei korvaa sitä, että Kuningas unohtuu.
Jumala ei tunnusta palvelusta, jota ei ole tehty ensirakkaudesta."
Koin, että kosketit sitä, mitä edellä luimme (engl.): -
"Hänessä oli elämä, ja elämä oli ihmisten valo, -
Valo loistaa pimeydessä, mutta pimeys ei ymmärtänyt sitä."
Mikä muuttaa sydämemme, niin että ymmärrämme?
Tiedän ihmisiä, jotka siteeraavat Raamattua -
ja tuntevat sen paremmin kuin me, mutta siinä ei ole elämää.
On vain pimeyttä, vaikka he siteeraavat Sanaa.
Miten Raamatun siteeraamisen saa tehtyä eläväksi, -
niin että meissä näkyy Jeesus?
Jeesus sanoo Joh. 8:12:ssa, ja tämä tulee ainoana mieleeni (vapaasti) -
"Jos seuraat minua, sinulla on elämän valo."
Aivan kuin lukisi pimeässä. Se on rasittavaa, ja on vaikea saada selvää.
Mutta kun sytyttää valon, näkee lukea.
Hänen läsnäolonsa ja herkkyys sille avaavat Raamatun Sanan.
Kommentaarit ja selitysteokset eivät pysty murtamaan Sanan kuorta, -
niin että ääni tulee kuuluviin. Hänen läsnäolonsa pystyy.
Ääni tulee kuuluviin ja muuttaa meidät.
Raamattu on ainoa kirja, jonka tekijä pitää olla läsnä, kun sitä luetaan.
Hänen läsnäolonsa avaa sen.
Onko Jumalan sydämen tuntemisella ja kuuliaisuudella yhteys?
Jeesus sanoi: "Joka rakastaa minua, noudattaa käskyjäni."
Läheinen Jumala-suhde sekä Jeesuksen näkeminen ja tunteminen -
ilmenee kuuliaisuutena.
Mielestäni ajatus yhdeksi tulemisesta kiteyttää sen.
Omat mieliteot väistyvät, koska Hänen häikäisevä kirkkautensa on etusijalla.
Sanot: "Herra, mitä ikinä toivot, sen annan."
Hän on toimintamuotojen yläpuolella.
Vaikka Hän sanoisi: "En halua sinulta nyt mitään."
Sanot: "Suurin iloni on antaa se, mitä haluat.
Vaikka vain vaihdan vaippoja, tuon kunniaa Jumalalle."
Ihmisten on tärkeä ymmärtää, että Jumalan kaipuut, tahto ja tarpeet -
ylittävät omamme. Se on merkki ensirakkaudesta.
Meillä on vielä muutama hetki. Voisitko puhua katsojille, -
mitä ikinä sydämelläsi onkin. Puhu, mitä Pyhä Henki kehottaa.
Sinusta voi tuntua, että rakastat Herraa, -
mutta kerron, mistä tietää, onko se ensirakkautta.
1. Kukaan tai mikään ei saa sinua valtoihinsa niin kuin Hän.
2. Oleminen Hänen kanssaan on tärkeämpää -
kuin kenenkään muun kanssa tai minkään muun parissa.
3. Hänen sanansa merkitsevät sinulle enemmän kuin kenenkään muun.
4. Hänen tahtonsa on sinulle tärkeämpi kuin se, mitä sinä tahdot.
Siitä tunnistaa ensirakkauden.
Ellei sinulla ole sitä, tilanteen voi korjata helposti.
Anna elämäsi Jeesukselle ja sano: "Tässä olen. Tee se sydämessäni."
Ei voi enää paremmin sanoa. "Tässä olen, Herra."
Herra, kosketa jokaista katsojaa, jotta voisimme tuntea -
entistä syvemmän ja läheisen suhteen ja läsnäolosi elämässämme.
Jeesuksen nimessä. Tämä oli Kasvokkain. Nähdään taas!
Tulossa: -
TYÖN KUULUMISET
YLISTYSTÄ
TYÖN KUULUMISIA
Hei! Olen Mauricio Canales. Tässä työn kuulumisia.
El Salvador vavahteli Pyhän Hengen voimasta, -
kun Nathan Morris saarnasi Jumalan Sanaa.
Lukuisia ihmeitä murtautui läpi Mágico González -kansallisstadionilla.
Eräs nainen todisti, että hänellä oli ollut neljä vuotta kivulias kurkkusyöpä.
Kun Pyhän Hengen voima tuli hänen ylleen, hän parani täysin.
Nathan kysyi, mistä nainen tietää sen.
Nainen sanoi: "Siitä, että ääneni kuuluu taas ja kipu on poissa."
Jeesusta korotettiin El Salvadorissa.
Nathan vieraili Kolumbiassa Empower 21 -konferenssissa.
Hän oli mukana evankeliointifoorumissa, -
jossa luodaan sielujen voittamisen strategioita.
Nathan puhui myös pääsalissa -
tuhansille koolle tulleille.
Hän saarnasi sadoille pastoreille ja evankelistoille -
ja julisti heille profetian sanan.
Kun lähetät meille rukouspyyntöjä, -
me yhdymme rukouksiisi.
Uskomme, että Herra vastaa.
Nathan ja koko tiimi -
laskevat kätensä rukouslappujen päälle ja uskovat ihmeeseesi.
Monet pyytävät rukousta -
masennuksesta ja riippuvuuksista vapautumisen puolesta.
Rukoilemme, että tänään vapaudut Jeesuksen nimessä, -
sillä jos Jumalan Poika on vapauttanut sinut, olet totisesti vapaa.
Jumalan voima ei ole rajoitettu, -
mutta meidän tulee rukoilla ja uskoa Sanaan.
Pitää olla kestävä rukouksessa.
Kuten Nathan sanoo, että tulee rukoilla hellittämättä kuin Elia.
Jos taistelemme ihmeemme puolesta, näemme elämässämme läpimurron.
Tässä työn kuulumiset. Näkemiin!
SEURAA MEITÄ: -
YLISTYSTÄ
Kallis
Olet Jumalan oma Poika
Lunastava, pelastava Herra
Jota tuun näin kumartamaan
Sua tuun näin kumartamaan
Oot 'Minä olen'
Joka oli ja tuleva on
Oot Vapahtajani, Ystäväni
Sä oot
Oot 'Minä olen'
Joka oli ja tuleva on
Oot Vapahtajani, Ystäväni
Sä oot
Oot 'Minä olen'
Joka oli ja tuleva on
Olet Vapahtajani, Ystäväni
Sä oot
Oot 'Minä olen'
Joka oli ja tuleva on
Olet Vapahtajani, Ystäväni
Sä oot
Messias
Oot 'Minä olen', Herra
Alku ja loppu
Ikuinen Isä
Oot 'Minä olen', Herra
Oot suuri 'Minä olen'
Oot 'Minä olen'
Joka oli ja tuleva on
Oot Vapahtajani, Ystäväni
Sä oot
Oot 'Minä olen'
Joka oli ja tuleva on
Oot Vapahtajani, Ystäväni
Sä oot
Oot Vapahtajani, Ystäväni
Sä oot
'Minä olen'
Jatketaan täältä studiosta ylistyksen ilmapiirissä rukouksella.
Pyhä Henki johdatti minut Jer. 17:7:een.
"Siunattu se mies, joka luottaa Herraan -
ja jonka turvana Herra on.
Hän on kuin veden partaalle istutettu puu, -
joka levittää juurensa puroon asti.
Ei se pelästy helteen tuloa, vaan sen lehdet pysyvät vihreinä.
Kuivanakaan vuonna ei sillä ole hätää eikä se lakkaa tekemästä hedelmää."
Jae 14: "Paranna minut, Herra, niin minä parannun, -
pelasta minut, niin minä pelastun, sillä sinä olet ylistykseni aihe."
Mahtava Jumalan Sanan totuus.
Hän sanoi: "Siunattu se mies, joka luottaa Herraan".
Herraan luottava ei pelkää kuivuuden ja helteen keskelläkään, -
sillä hänen puunsa tuottaa koko ajan hedelmää.
Hänellä ei ole hätää, kun turva ja toivo on Herrassa.
En tiedä, mikä on tilanteesi, mutta niin kuin profeetta sanoi: -
"Paranna minut, niin minä parannun, pelasta minut, niin minä pelastun, -
sillä sinä olet ylistykseni aihe." Turvamme ja toivomme on Herrassa.
Uskon ihmeeseesi. Tänne on tullut rukouspyyntöjä kaikkialta.
Niitä on tosi paljon. Luetaan muutama.
Mutta missä oletkin, missä on sinun toivosi ja turvasi? Herrassa.
Anna Hänen olla ylistyksesi aihe.
Julista paranemista. Mitä tarvitsekin, sano se ääneen.
Anna ylistyksesi nousta.
Isä, Jeesuksen nimessä tulemme eteesi Jumalan lapsina.
Tulemme rohkeasti armoistuimen eteen Jeesuksen veren kautta.
Julistamme jokaiseen pyyntöön, kuka tarvitsee parantumista, -
kuka vapautumista, Jeesuksen nimessä.
Käsken maksasairauden parantua.
Käsken keuhkosairauden parantua.
Jonkun oikea keuhko paranee.
Näen keuhkoissa jotain mustaa varjoa.
Jonkun maksa paranee nyt Jeesuksen nimessä.
Nuhtelen kipua. Rukoilen Laurien puolesta, -
joka pyytää paranemista äidilleen Evelynille.
Kilpirauhasessa on jotain kyhmyjä. Nuhtelen niitä Jeesuksen nimessä.
Vivian kuuli juuri 19-vuotiaasta pastoripojasta Texasissa.
Hänellä on hätä. Hän on elämää ylläpitävissä laitteissa.
Puhumme elämää. Nuhtelemme tuholaista.
Turvamme ja toivomme on Sinussa. Puhun sitä Jeesuksen nimessä.
Lasken käteni lappujen päälle. Julistan paranemista Jeesus-nimessä.
Julistan paranemista ja vapautumista.
Voitelu virratkoon Jeesuksen väkevässä nimessä.
Koen, että katsojissa on sellaisia, jotka ovat kääntäneet selän Herralle.
Toivosi ei ole enää Herrassa. Rukoile perässäni: "Herra Jeesus, -
käännyn takaisin luoksesi. Annan Sinulle elämäni.
Anna anteeksi syntini. Pese minut verelläsi.
Toivoni on Sinussa, ja sinä olet ylistykseni aihe.
Jeesuksen nimessä." Jos rukoilit, kirjoita minulle.
Seuraa meitä sosiaalisessa mediassa Facebookissa, -
Instagramissa, YouTubessa ja Twitterissä.
Käy verkkosivuillamme ja tutustu työhömme.
Hope for All Nations -tiimi auttaa köyhiä.
Tulet vielä kuulemaan siitä paljon.
Koko ahkeran ohjelmatiimin ja Rachel-vaimoni puolesta -
sekä myös omasta puolestani: Olet rakas. Nähdään taas!
Kiitämme työmme tukijoita. Tukenne mahdollistaa ohjelman.
Rukoilkaa puolestamme, kun viemme evankeliumia kansoille.
Lisätietoja tapahtumista on osoitteessa shakethenations.com.
Seuraa meitä Facebookissa, Instagramissa ja YouTubessa.
Saat uskoa inspiroivaa sisältöä. Iloitsemme yhteydenotostasi.
Raamatuntekstit: Raamattu Kansalle
Suomennos: Marianne Tenetz